39. ΝΟΜΟΘΕΤ. ΔΙΑΤΑΓΜΑ υπ’ αριθ. 6 της 13/13 Αυγ. 1974 (ΦΕΚ Α΄ 221) Περί αναβολής του υπό του Ν.Δ. 442/1974 προβλεπομένου διεθνούς μειοδοτικού διαγωνισμού. Άρθρ.1.-1.Η υπό των διατάξεων του Ν.Δ. 442/1974 προβλεπομένη διενέργεια διεθνούς μειοδοτικού διαγωνισμού υπό του ΕΙΡΤ δια την προμήθειαν και εγκατάστασιν ραδιοφωνικού συγκροτήματος μεσαίων κυμάτων εν Οίω Αττικής αναβάλλεται επ’ αόριστον. 2.Δια πράξεως του Υπουργικού Συμβουλίου θέλουσι καθορισθή η εν γένει διαδικασία και η ημερομηνία διεξαγωγής του αναβαλλομένου, υπό της παρ. 1 του παρόντος, διαγωνισμού. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 